
ŠIAULIŲ MIESTO SAVIVALDYBĖS ŽEMĖS VALDYMO SKYRIUS





2024 m. vasario___ d.
Šiauliai


Sprendimo tikslas gauti Šiaulių miesto savivaldybės tarybos pritarimą pasirašyti susitarimą dėl 2001 m. spalio 9 d. nuomos sutarties Nr. N29/01-0159 (toliau – Sutartis) pakeitimo dėl 0,6717 ha ploto žemės sklypo dalies, esančios bendrai naudojamame 1,4923 ha ploto valstybinės žemės sklype Gytarių g. 24, pratęsiant jos galiojimo terminą, pakeičiant nuomininko duomenis ir kitas sąlygas, pagal galiojančią faktinę situaciją.

Valstybinės žemės 1,4923 ha ploto sklypo (kadastro Nr. 2901/0027:29) Gytarių g. 24, Šiaulių mieste, 0,6717 ha ploto dalis 2001 m. spalio 9 d. nuomos sutartimi išnuomota UAB „Evectus“ iki 2026-10-09.
Vadovaujantis UAB „Evectus“ ir UAB „Ignitis“ Bendradarbiavimo sutartimi, valstybinės žemės sklype Gytarių g. 24, Šiaulių mieste, bus įrengtos elektromobilių įkrovimo stotelės, elektros kabeliai ir reikiama infrastruktūra, kurioms eksploatuoti numatyta ne mažiau 15 metų terminas. Projektui įgyvendinti reikalinga pratęsti valstybinės žemės sklypo dalies nuomos sutarties terminą.
Valstybinės žemės nuomą reglamentuoja Lietuvos Respublikos žemės įstatymas ir Naudojamų kitos paskirties valstybinės žemės sklypų nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Naudojamų kitos paskirties valstybinės žemės sklypų pardavimo ir nuomos“ (toliau – Taisyklės).
Taisyklių 30.5 papunktyje nurodyta, kad valstybinės žemės sklypai nuomojami valstybinės žemės nuomos terminą nustatant pagal valstybinės žemės sklype esančių statinių ar įrenginių, pastatytų iki 1996 m. sausio 1 d., nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis Aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka.
Pagal įmonei priklausančio pagrindinio pastato – viešosios pirties (unikalus Nr. 2999-6002- 9028) kadastro duomenis, žemės sklypo dalies nuomos terminas gali būti pratęstas iki 2100 m. spalio  9 d.	

Nenumatoma

Teigiamos pasekmės – pratęsus žemės sklypo dalies nuomos sutarties terminą, bus įgyvendintas projektas įkuriant elektromobilių įkrovimo aikšteles viešam naudojimui.
Neigiamos pasekmės – priėmus sprendimą neigiamų pasekmių nenumatoma. 

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Sprendimo projekto įgyvendinimui papildomos lėšos nebus reikalingos. 

Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Loreta Baliutavičienė, tel. 8 41 509 582. 

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 



Vyr. specialistė, l. e. skyriaus vedėjo pareigas                                                   Oksana Gruzdienė



